Па стану на 1 красавіка на Міншчыне пражывалі 5.425 ветэранаў Вялікай Айчыннай вайны і асоб, якія пацярпелі ад яе наступстваў. Варта нагадаць, што, паводле заканадаўства, інвалідам і ўдзельнікам Вялікай Айчыннай вайны, былым вязням фашысцкіх канцлагераў, сем’ям загінулых ваеннаслужачых прадугледжаны даплаты да пенсій. Апроч таго, прынята рашэнне аб прадастаўленні ветэранам вайны аднаразовай матэрыяльнай дапамогі да 70-годдзя Перамогі — яе выплата праводзілася на працягу красавіка.